Keskustelu:Kollektiiviasuminen

message: Kimppakämppä- ja Kommuuni-artikkeleita ei tulisi yhdistää, sillä artikkeli kommuunista käsittelee eri asiaa kuin kimppakämppä. Esimerkiksi lause "kommuunit perustuvat yleensä asukkaiden yhteiselle maailmankatsomukselle, oli se sitten uskonnollinen, poliittinen tai vaikkapa ekologinen" ei pidä paikkaansa kimppakämppien osalta. Ihmiset voivat asua samassa asunnossa kimppakämpässä jakamatta minkäänlaiksia uskonnollisia, poliittisia tai ekologisia näkemyksiä keskenään. Kommuuni voi enintään olla kimppakämpän alaotsikko, sillä kaikki kimppakämpät eivät suinkaan ole kommuuneja.
Nappiko 29. kesäkuuta 2010 kello 13.34 (EEST)
replies: text: Yhteisasuminen taitaa olla tälle oikeampi ja virallisempi nimitys.--J 30. kesäkuuta 2010 kello 03.30 (EEST)

text: OK. Entä artikkelin nimi --- "kimppakämppä" kyllä esiintyy eri verkkolähteissä, mutta Taloussanomien jutussa esiintyvät termit "yhteisöasuminen" ja "kollektiiviasuminen", joista olen jo tehnyt uudelleenohjaukset tähän artikkeliin. Kimppakämppä kuulostaa uudissanalta ja lisäksi on erään artikkelissa mainitun verkkosivuston nimi, joten olisiko sittenkin syytä siirtää sivu nimelle Yhteisöasuminen ja jättää Kimppakämppä uudelleenohjaukseksi? Onko Kielitoimiston sanakirjassa lisävalaistusta (minulla ei ole nyt juuri pääsyä kyseiseen kirjaan, olisiko muilla)? --Alcedoatthis 30. kesäkuuta 2010 kello 03.35 (EEST)

text: Myös Yhteisasunto olisi mahdollinen nimi, tällä hetkellä se on uudelleenohjaus Kommuuniin (mutta pitäisi ehkä muuttaa osoittamaan tänne). --Alcedoatthis 30. kesäkuuta 2010 kello 04.50 (EEST)
replies: text: :Nimeä Yhteisöasuminen ovat käyttäneet mm. Yleisradio ja MTV3. Se on mainittu Yleisessä suomalaisessa asiasanastossa, joka on Wikipedian nimeämiskäytännön mukainen virallinen lähde. Sivu tulisi siirtää nimelle Yhteisöasuminen, jos muuta ei tule ilmi. Kimppakämpästä tulisi jättää kuitenkin ohjaussivu, kun sanaa on lehdistössä selvästi käytetty. --Alcedoatthis 30. kesäkuuta 2010 kello 10.58 (EEST)
replies: text: ::Siirretty Yleisen suomalaisen asiasanaston mukaiselle nimelle Yhteisöasuminen. --Alcedoatthis 5. heinäkuuta 2010 kello 11.55 (EEST)
replies: text: :::Vielä komppaan sillä, että Kielitoimiston sanakirja (josta yllä kysyit) tuntee yhteisöasumisen, mutta ei lainkaan kimppakämppää. --Jmk 5. heinäkuuta 2010 kello 11.58 (EEST)
replies: text: :::: Ko. asumisesta käytetään tutkimuksissa myös nimitystä "kollektiiviasuminen, asuinkollektiivi", ja näyttää se näemmä esiintyneen Taloussanomissakin. Yhteisöasuminen on joka tapauksessa väärä paikka tälle asiasisällölle. Siirrän pois varsinaisesta yhteisöasumisesta kertovan artikkelin tieltä, ainakin toistaiseksi otsikolle kollektiiviasuminen. Terv. --Riisipuuro 30. syyskuuta 2010 kello 07.37 (EEST)--

message: Artikkelin määritelmä ja sisältö on aika lailla vinossa nimeen verattuna. Nythän artikkelissa kerrotaan lähinnä opiskelijoiden yhteisasumisesta. Yhteisöasuminen on laaja kirjo erilaisia asumismuotoja, mutta pääsääntöisesti esimerkiksi mediassa, rakennusalalla ja tutkimuspiireissä termillä tarkoitetaan asuinyhteisöjä, joita on (Suomeen) rakennettu 1980-luvun puolivälistä lähtien (Jyväskylän asuntomessujen Tuulenkylä). Näissä taloudet asuvat omissa asunnoissaan, yleensä käytössä on tavanomaista enemmän yhteistiloja ja yhteisöllisyyden aste vaihtelee. Opiskelijoiden yhteisasumisesta, joka yleensä on talouden ja vähäisten vaihtoehtojen sanelema tilapäinen ratkaisu, yhteisöasuminen poikkeaa nimen omaan yhteisöllisyyden tasolla; asukkaat ovat yleensä vuosia valmistelleet tai mulla tavalla valikoituneet sen verran tiiviiksi porukaksi että voidaan puhua yhteisöstä, ja asumiseen liittyy toimintoja, joita ei tavanomaiseen asumiseen useinkaan liitetä: yhteishankintoja, yhteisruokailuja, harrrastetoimintaa jne. Yhteistiloja voi olla rakennettu runsaastikin, ja usein kohteissa toimii päiväkoti. Tälläisiä yhteisöjä on (Suomeen) ara-rahoituksellakin rakennettu toistakymmentä, yksityisellä rahalla muutamia. Lisäksi maaseutupaikkakunnille on muodostunut eri tyyppisiä ekoyhteisöjä, ja maailmankatsomuksellisella pohjalla toimivia asuinyhteisöjä on kymmeniä. Opiskelijoiden kimppa-asumista en määritelmällisestikään sekoittaisi yhteisöasumiseen, sillä siinä harvemmin muodostuu yhteisöä, ihan asukkaiden vaatimattoman lukumääränkin vuoksi. Terv. --Riisipuuro 14. syyskuuta 2010 kello 11.17 (EEST)--
Pistetääs nyt ihan hihasta vielä termierittelyä:
* yhteisöasuminen: asukkaat muodostavat asuinyhteisön, jonka piirissä heillä on keskinäistä toimintaa
* yhteisasuminen, kimppa-asuminen: asukkaat jakavat asunnon
* kommuuni: asukkailla on ainakin osittain yhteinen talous tai yhteistä tuotannollista toimintaa
* ekoyhteisö: asuinyhteisö, jonka perusidea liittyy ekologisuuteen
* ekokylä: rakennusryhmä/alue jossa noudatetaan ympäristöystävällisiä asumisratkaisuja
Asiassa on oikeastaan kolme liikkuvaa osaa: asumismuoto, yhteistoiminnot ja mahdollinen aatteellinen puoli. Esimerkiksi kimppa-asumisessa lähinnä asumismuodolla on merkitystä, asuinyhteisöissä taas kahdella jälkimmäisellä. Terv. --Riisipuuro 14. syyskuuta 2010 kello 11.35 (EEST)--
thread_title: Määritelmä ja sisältö